Latvijas Republika

Jēkabpils novada pašvaldība

**Sēlijas Sporta skola**

**Izglītības iestādes reģistrācijas Nr. 4571902684**

Smilšu iela 39, Viesīte, Jēkabpils novads, LV-5237, tālrunis. 26531010, fakss 65245179,

elektroniskais pasts: selijasss@inbox.lv

Viesītē

02.09.2021.

Apstiprinu jaunā redakcijā

\_\_\_\_\_\_\_\_\_\_\_

Direktors J. Osis

21.10.2021.

**Mācību procesa organizācijas Kārtība Covid-19 infekcijas ierobežošanai**

**Sēlijas Sporta skolā**

Izdota pamatojoties uz Ministru kabineta

2021.gada 9.oktobra noteikumiem Nr. 662

“Epidemioloģiskās drošības pasākumi

Covid-19 infekcijas izplatības ierobežošanai” ,

Ministru kabineta 2021.gada 20.oktobra rīkojuma

Nr. 720 “Par ārkārtas situācijas izsludināšanu”

Nosacījumi attiecināmi uz Sēlijas Sporta skolas mācību-treniņu procesa norisi un sacensībām.

Ar šo Kārtību iestādes darbinieki tiek iepazīstināti klātienē/e-pastā.

Informācija par noteikumiem, aktualitātēm un jebkādām izmaiņām izglītības procesa organizācijā tiek atspoguļota iestādes mājas lapā [www.jekabpils.lv](http://www.jekabpils.lv).

Sporta norisēs piedalās personas ar sadarbspējīgu vakcinācijas vai pārslimošanas, testēšanas sertifikātu vai ar apliecinājumu (papīra vai digitālā formā) par Covid-19 negatīvu testu (tai skaitā individuāla apmeklējuma ietvaros) gan iekštelpās, gan ārtelpās.

Ja sporta treniņos un sacensībās piedalās un to norises vietā atrodas tikai personas ar sadarbspējīgu vakcinācijas vai pārslimošanas sertifikātu, tad sporta treniņi un sacensības drīkst notikt bez papildus ierobežojumiem (platību, nodarbību ilguma, grupu lieluma u.c.).

**SPORTA TRENIŅI**

1. Sporta treniņu vada treneris ar sadarbspējīgu sertifikātu (vakcinācijas, testēšanas, pārslimošanas vai negatīvu Covid-19 testu).
2. Audzēkņi uz treniņu ierodas, uzrādot trenerim negatīvu Covid-19 testu (derīgs 7 dienas), vai arī sadarbspējīgu sertifikātu (vakcinācijas, testēšanas vai pārslimošanas). Audzēkņu testēšanu veic saskaņā ar MK [noteikumiem Nr. 360 “Epidemioloģiskās drošības pasākumi Covid-19 infekcijas izplatības ierobežošanai”](https://likumi.lv/ta/id/325277-grozijumi-ministru-kabineta-2020-gada-9-junija-noteikumos-nr-360-epidemiologiskas-drosibas-pasakumi-covid-19-infekcijas) un saskaņā ar Veselības ministrijas algoritmu (32.15 punkts).
3. Vienā treniņgrupā vienlaikus organizēti pulcējas ne vairāk kā 20 personas.
4. Sporta treniņa laiks nepārsniedz 90 minūtes.
5. Piepildījums ģērbtuvēs nepārsniedz 25 %.
6. Sporta treniņā nepiedalās personas, kuras nav tieši iesaistītas tā organizēšanā un norisē, tai skaitā izglītojamo likumiskie pārstāvji.
7. Treneri nodrošina iesaistīto nodarbināto reģistrāciju.
8. Tiek ievērota divu metru fizisku distanci (neievērot divu metru distancēšanās prasību var treniņu laikā).
9. Tiek veikti pasākumi, lai novērstu treniņa dalībnieku drūzmēšanos atsevišķās vietās (pie ieejām, izejām, pie tualetēm, u.tml.).

**Iekštelpās:**

1. Vienai personai ir nodrošināti ne mazāk kā 25 m2 no treniņa norises telpas platības.
2. Vienā treniņgrupā vienlaikus organizēti pulcējas ne vairāk kā 20 personas.
3. Tiek nodrošināta regulāra telpu vēdināšana ik pēc 90 minūtēm vismaz 20 minūtes vai atbilstoša ventilācija, lai nepieļautu CO2 koncentrāciju gaisā virs 1000 ppm
4. **Treneris**:
   1. ievēro attiecīgā sporta veida Sporta likumā noteiktajā kārtībā atzītās sporta federācijas izstrādātu sporta treniņu drošības protokolu, kā arī iekštelpu sporta norises vietas iekšējās kārtības noteikumus;
   2. sadarbībā ar sporta treniņa norises vietas nodarbinātajiem kontrolē, kā personas sporta treniņu norises laikā ievēro tām noteiktos pienākumus;
   3. pēc uzraudzības un kontroles iestādes amatpersonas pieprasījuma sniedz nepieciešamo informāciju par epidemioloģiskās drošības pasākumu īstenošanu sporta treniņa norises vietā;
   4. objektīvi pārbaudāmā veidā identificē un norāda kontroles laikā sporta treniņa norises vietā esošo personu skaitu.
   5. informē izglītojamā likumiskos pārstāvjus par nepieciešamību izvērtēt izglītojamo līdzdalību sporta treniņā lai nodrošinātu, ka izglītojamais neapmeklē sporta treniņu, ja viņam ir akūtas veselības problēmas vai elpceļu infekcijas slimības pazīmes vai jāievēro izolācijas, mājas karantīnas un pašizolācijas prasības un nepieļauj, ka treniņa vietā atrodas personas, kuras atbilst kādai no šīm personu grupām.

**Ārtelpās:**

1. Ja to pieļauj attiecīgās ārtelpas sporta norises vietas platība, vienlaikus var norisināties vairāku treniņgrupu darbs, ja dažādu treniņgrupu plūsmas fiziski nepārklājas, kā arī tiek nodrošināta to darbības atsevišķa uzraudzība.
2. Tiek nodrošināta treniņu norises vietas (ārtelpu sporta bāzes) kārtības noteikumu un noteikto prasību ievērošanu (īpaši attiecībā uz veicamajiem piesardzības pasākumiem Covid-19 infekcijas izplatības novēršanai).

**SACENSĪBAS**

**Iekštelpās:**

1. Sacensības ir iekļautas attiecīgā sporta veida Sporta likumā noteiktā kārtībā atzītās sporta federācijas sacensību kalendārā, kas ir publicēts tās tīmekļvietnē (norādot sacensību nosaukumu, norises vietu un laiku, kā arī sacensību organizatoru).
2. Sacensībās piedalās un to norises vietā atrodas tikai personas ar sadarbspējīgu vakcinācijas vai pārslimošanas, testēšanas sertifikātu vai ar apliecinājumu (papīra vai digitālā formā) par Covid-19 negatīvu testa rezultātu, kā arī izglītojamie, kuriem pēdējās nedēļas laikā veiktais Covid-19 tests ir negatīvs.
3. Covid-19 testu var neveikt personas ar sadarbspējīgu vakcinācijas vai pārslimošanas sertifikātu minētās personas.
4. Sacensībās nepiedalās sportisti, kas jaunāki par septiņiem gadiem.
5. Sacensību norises vietā vienlaikus atrodas ne vairāk kā 300 personas (ieskaitot sportistus un nodarbinātos, kas ir tieši saistīti ar sacensību norises nodrošināšanu, tai skaitā sporta darbiniekus, neieskaitot skatītājus).
6. Tiek ievērota divu metru distance, kā arī tiek lietoti mutes un deguna aizsegi (izņemot sportistus sporta sacensību norises laikā).
7. Vienas komandas (arī individuālajos sporta veidos) sportisti vai sportistus apkalpojošie sporta darbinieki fiziski nekontaktējas ar citu komandu sportistiem vai citus sportistus apkalpojošiem sporta darbiniekiem (izņemot sportistus sporta sacensību norises laikā).
8. Piepildījums ģērbtuvēs nepārsniedz 25 %.
9. Tiek nodrošināta regulāra telpu vēdināšana ik pēc 90 minūtēm vismaz 20 minūtes vai atbilstoša ventilācija, lai nepieļautu CO2 koncentrāciju gaisā virs 1000 ppm.
10. Apbalvošana klātienē notiek tikai individuāli.

**Ārtelpās:**

1. Sacensības ir iekļautas attiecīgā sporta veida Sporta likumā noteiktā kārtībā atzītās sporta federācijas sacensību kalendārā, kas ir publicēts tās tīmekļvietnē (norādot sacensību nosaukumu, norises vietu un laiku, kā arī sacensību organizatoru);
2. Sacensību norises vietā vienlaikus atrodas ne vairāk kā 300 personas (ieskaitot sportistus un darbiniekus, kas ir tieši saistīti ar sacensību norises nodrošināšanu, tai skaitā sporta darbiniekus, bet neieskaitot skatītājus).
3. Ja kumulatīvais Covid-19 gadījumu skaits nepārsniedz 120 sporta sacensībās ārtelpās sacensību norises vietā vienlaikus var atrasties ne vairāk kā 500 personas. Sporta sacensības ārtelpās drīkst organizēt jebkura persona, un tajās drīkst piedalīties arī bērni, kas jaunāki par septiņiem gadiem.
4. Vienas komandas (arī individuālajos sporta veidos) sportisti vai sportistus apkalpojošie sporta darbinieki fiziski nekontaktējas ar citu komandu sportistiem vai citus sportistus apkalpojošiem sporta darbiniekiem (izņemot sportistus sporta sacensību norises laikā);

**SKATĪTĀJI**

**Iekštelpās:**

1. Sporta sacensības drīkst apmeklēt personas ar sadarbspējīgu vakcinācijas vai pārslimošanas sertifikātu.
2. Tiek nodrošināts, ka skatītāju plūsma nepārklājas ar sportistu un sportistus apkalpojošo sporta darbinieku plūsmu;
3. Pie ieejas tiek nodrošināta kontrole, lai identificētu klātesošo personu atbilstību minētajām prasībām.
4. Tiek nodrošināta atbilstoša ventilācija, lai nepieļautu CO2 koncentrāciju gaisā virs 1000 ppm;

Bērni (līdz 12 gadiem netestēti, bet no 12 gadiem testēti – pēdējo 48 stundu laikā ir veikts Covid-19 testu, nosakot SARS-CoV-2 vīrusa RNS, un tas ir negatīvs, vai pēdējo sešu stundu laikā veiktais SARS-CoV-2 antigēna tests ir negatīvs) kopā ar vakcinētiem vecākiem var apmeklēt sporta pasākumus iekštelpās, atsevišķā sektorā, ievērojot visas noteiktās prasības (attiecīgie testi, sēdvietu izvietojums, mutes un deguna aizsegu lietošanas nosacījumi, atsevišķs sektors, atsevišķas dažādu apmeklētāju plūsmas).

**Ārtelpās:**

1. Sporta sacensības drīkst apmeklēt personas ar sadarbspējīgu vakcinācijas vai pārslimošanas, testēšanas sertifikātu par Covid-19 negatīvu testu.
2. Tiek nodrošināts, ka skatītāju plūsma nepārklājas ar sportistu un sportistus apkalpojošo sporta darbinieku plūsmu.
3. Ja sporta sacensībās atsevišķā skatītāju zonā atrodas arī personas ar Covid-19 negatīvu testu un personas ar sadarbspējīgu vakcinācijas vai pārslimošanas sertifikātu, tiek nodrošināts, ka to plūsma nepārklājas.

**Attālinātās mācības:**

1. Saziņā ar vecākiem tiek izmantotas dažādas formas un rīki, izvēloties konkrētajai situācijai piemērotāko.
2. Komunikācijas kanālus ar izglītojamajiem nosaka izvēloties konkrētajai situācijai piemērotāko. (e-pasts, tālrunis, tiešsaistes tīkla lietotnes viedtālruņiem Whatsapp).
3. Pedagogs, veidojot mācību uzdevumus un nosakot to pārbaudes formas, apzina tiešsaistes mācību materiālus un izstrādā mācību materiālus un mācību uzdevumus, u.tml. Attālinātās apmācības plānus iesūtīt sporta skolai uz e-pastu [selija@inbox.lv](mailto:selija@inbox.lv) un saglabāt žurnālā.
4. Rūpīgi izvērtēt attālināta mācību procesa ietvaros uzdodamo uzdevumu atbilstību

izglītojamo spējām un izpratnes līmenim, kā arī izvērtēt uzdevumu/vingrinājumu

izpildes drošības aspektu.

1. Plānojot veicamos uzdevumus un apgūstamās tēmas, akcentēt teorijas un vispārējās fiziskās sagatavotības apguvi, īpaši gadījumos, ja nav pieejams praktisko nodarbību apguvei piemērots inventārs/infrastruktūra.
2. Paredzēt iespēju izglītojamajiem organizēt atgriezenisko saikni, izmantojot elektroniskos rīkus (apgūtā video ieraksti, aplikāciju ekrānšāviņi, attēli u.c. formas ) . No audzēkņiem iegūto informāciju saglabāt un iesniegt sporta skolā.

Direktors J. Osis